CELEX: 
Language: mt
Date: 2021-11-22 00:00:00
Title: REGOLAMENT DELEGAT TAL-KUMMISSJONI (UE) .../... li jemenda l-Anness IV tad-Direttiva (UE) 2017/2397 tal-Parlament Ewropew u tal-Kunsill

MEMORANDUM TA’ SPJEGAZZJONI
            
            
               1.KUNTEST TAL-ATT DELEGAT
            
            
               L-Artikolu 32 tad-Direttiva (UE) 2017/2397 tal-Parlament Ewropew u tal-Kunsill tat-12 ta’ Diċembru 2017 dwar ir-rikonoxximent tal-kwalifiki professjonali fin-navigazzjoni interna u li tħassar id-Direttivi tal-Kunsill 91/672/KEE u 96/50/KE
                  1
                jispeċifika li meta l-atti delegati adottati skont id-Direttiva jirreferu għal standards, il-Kummissjoni għandha tinkludi t-test sħiħ ta’ dawk l-istandards f’dawk l-atti delegati, u għandha tagħmel jew taġġorna r-referenza rilevanti u ddaħħal id-data tal-applikazzjoni fl-Anness IV. 
            
            
               It-test sħiħ tal-istandards ikkonċernati huwa inkluż fid-Direttiva Delegata tal-Kummissjoni (UE) 2020/12 tat-2 ta’ Awwissu 2019 li tissupplimenta d-Direttiva (UE) 2017/2397 tal-Parlament Ewropew u tal-Kunsill fir-rigward tal-istandards għall-kompetenzi u għall-għarfien u l-ħiliet korrispondenti, għall-eżamijiet prattiċi, għall-approvazzjoni tas-simulaturi u għall-istat mediku
                  2
               .
            
            
               Id-Direttiva Delegata tal-Kummissjoni (UE) 2020/12 tirreferi għall-istandards tal-Kumitat Ewropew għat-tfassil ta’ standards fin-navigazzjoni interna (CESNI). 
            
            
               L-objettiv ta’ dan l-abbozz ta’ Att Delegat huwa li jagħmel ir-referenza rilevanti għall-istandards imsemmija fid-Direttiva (UE) 2020/12 u li jdaħħal id-dati tal-applikazzjoni rispettivi fl-Anness IV. 
            
            
               Is-CESNI adotta l-ewwel verżjoni tal-Istandard Ewropew għall-Kwalifiki fin-Navigazzjoni Interna (ES-QIN) fil-laqgħa tiegħu tat-8 ta’ Novembru 2018 li inkludiet l-istandards ikkonċernati li ġejjin
                  3
               :
            
            
               –Standards għall-istat mediku (Riżoluzzjoni 2018-II-2 tas-CESNI),
            
            
               –Standards tal-kompetenza għal-livell operazzjonali (Riżoluzzjoni 2018-II-3 tas-CESNI),
            
            
               –Standards tal-kompetenza għal-livell maniġerjali (Riżoluzzjoni 2018-II-4 tas-CESNI),
            
            
               –Standards tal-kompetenza għall-esperti fin-navigazzjoni tal-passiġġieri (Riżoluzzjoni 2018-II-5 tas-CESNI),
            
            
               –Standards tal-kompetenza għat-tbaħħir fil-passaġġi fuq l-ilma interni b’karattru marittimu (Riżoluzzjoni 2018-II-6 tas-CESNI),
            
            
               –Standards tal-kompetenza għat-tbaħħir bl-għajnuna tar-radar (Riżoluzzjoni 2018-II-7 tas-CESNI),
            
            
               –Standards tal-kompetenza għall-esperti fil-gass naturali likwifikat (LNG) (Riżoluzzjoni 2018-II-8 tas-CESNI),
            
            
               –Standards għall-eżami prattiku għall-kisba ta’ awtorizzazzjoni speċifika għat-tbaħħir bl-għajnuna tar-radar (Riżoluzzjoni 2018-II-9 tas-CESNI),
            
            
               –Standards għall-eżami prattiku għall-kisba ta’ ċertifikat ta’ kwalifikazzjoni bħala espert fin-navigazzjoni tal-passiġġieri (Riżoluzzjoni 2018-II-10 tas-CESNI),
            
            
               –Standards għall-eżami prattiku għall-kisba ta’ ċertifikat ta’ kwalifikazzjoni bħala espert fil-gass naturali likwifikat (LNG) (Riżoluzzjoni 2018-II-11 tas-CESNI),
            
            
               –Standards għall-eżami prattiku għall-kisba ta’ ċertifikat ta’ kwalifikazzjoni bħala kaptan (Riżoluzzjoni 2018-II-12 tas-CESNI),
            
            
               –Standards għall-modulu addizzjonali dwar is-superviżjoni fil-kuntest tal-eżami prattiku għall-kisba ta’ ċertifikat ta’ kwalifikazzjoni bħala kaptan (Riżoluzzjoni 2018-II-13 tas-CESNI),
            
         
         
            
               –Standards għar-rekwiżiti tekniċi u funzjonali applikabbli għal simulaturi tal-kontroll ta’ bastiment u għal simulaturi tar-radar (Riżoluzzjoni 2018-II-14 tas-CESNI),
            
            
               –Standards għall-proċedura amministrattiva għall-approvazzjoni ta’ simulaturi tal-kontroll ta’ bastiment u ta’ simulaturi tar-radar (Riżoluzzjoni 2018-II-15 tas-CESNI).
            
            
               2.KONSULTAZZJONIJIET QABEL L-ADOZZJONI TAL-ATT
            
            
               Il-grupp ta’ esperti tal-Kummissjoni dwar kwistjonijiet soċjali fin-navigazzjoni interna ġie kkonsultat dwar l-abbozz.
            
            
               3.ELEMENTI ĠURIDIĊI TAL-ATT DELEGAT
            
            
               F’konformità mal-Artikolu 32 tad-Direttiva (UE) 2017/2397, meta l-atti delegati adottati skont id-Direttiva jirreferu għal standards, il-Kummissjoni għandha tagħmel jew taġġorna r-referenza rilevanti u ddaħħal id-data tal-applikazzjoni fl-Anness IV.
            
            
               REGOLAMENT DELEGAT TAL-KUMMISSJONI (UE) .../...
            
            
               ta’ 22.11.2021
            
            
               li jemenda l-Anness IV tad-Direttiva (UE) 2017/2397 tal-Parlament Ewropew u tal-Kunsill
            
            
               (Test b’rilevanza għaż-ŻEE)
            
            
               IL-KUMMISSJONI EWROPEA,
            
            
               Wara li kkunsidrat it-Trattat dwar il-Funzjonament tal-Unjoni Ewropea,
            
            
               Wara li kkunsidrat id-Direttiva (UE) 2017/2397 tal-Parlament Ewropew u tal-Kunsill tat-12 ta’ Diċembru 2017 dwar ir-rikonoxximent tal-kwalifiki professjonali fin-navigazzjoni interna u li tħassar id-Direttivi tal-Kunsill 91/672/KEE u 96/50/KE
                  4
               , u b’mod partikolari l-Artikolu 32 tagħha,
            
            
               Billi:
            
            
               (1)Skont l-Artikolu 32 tad-Direttiva (UE) 2017/2397, meta l-atti delegati adottati skont id-Direttiva jirreferu għal standards, il-Kummissjoni għandha tagħmel jew taġġorna r-referenza rilevanti u ddaħħal id-data tal-applikazzjoni fl-Anness IV. 
            
            
               (2)Id-Direttiva Delegata tal-Kummissjoni (UE) 2020/12 tat-2 ta’ Awwissu 2019 li tissupplimenta d-Direttiva (UE) 2017/2397 tal-Parlament Ewropew u tal-Kunsill fir-rigward tal-istandards għall-kompetenzi u għall-għarfien u l-ħiliet korrispondenti, għall-eżamijiet prattiċi, għall-approvazzjoni tas-simulaturi u għall-istat mediku
                  5
                tirreferi għall-istandards tal-Kumitat Ewropew għat-tfassil ta’ standards fin-navigazzjoni interna (CESNI).
            
            
               (3)Għalhekk jenħtieġ li l-Anness IV tad-Direttiva (UE) 2017/2397 jiġi emendat skont dan,
            
            
               ADOTTAT DAN IR-REGOLAMENT:
            
            
               Artikolu 1
            
            
               L-Anness IV tad-Direttiva (UE) 2017/2397 huwa sostitwit bit-test fl-Anness ta’ dan ir-Regolament.
            
         
         
            
               Artikolu 2
            
            
               Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
            
            
               Dan ir-Regolament għandu jorbot fl-intier tiegħu u japplika direttament fl-Istati Membri kollha.
            
            
               Magħmul fi Brussell, 22.11.2021
            
            
               
                     Għall-Kummissjoni
               
               
                     Il-President
                     Ursula VON DER LEYEN
               
            
         
         
            
                  
                     (1)
                  
                        ĠU L 345, 27.12.2017, p. 53.
               
               
                  
                     (2)
                  
                        ĠU L 6, 10.1.2020, p. 15.
               
               
                  
                     (3)
                  
                        Id-Deċiżjoni tal-Kunsill (UE) 2018/1663 tas-6 ta’ Novembru 2018 dwar il-pożizzjoni li għandha tittieħed f’isem l-Unjoni Ewropea fil-Kumitat Ewropew għat-tfassil ta’ standards għan-navigazzjoni interna u fil-Kummissjoni Ċentrali għan-Navigazzjoni tar-Renu fir-rigward tal-adozzjoni ta’ standards Ewropej għall-kwalifiki professjonali fil-qasam tan-navigazzjoni interna, ĠU L 278, 8.11.2018, p. 20-21.
               
               
                  
                     (4)
                  
                        ĠU L 345, 27.12.2017, p. 53.
               
               
                  
                     (5)
                  
                        ĠU L 6, 10.1.2020, p. 15-100.
               
            
      
    ---documentbreak--- 
      
         
         
            
               ANNESS
            
            
            
               “ANNESS IV
            
            
               Rekwiżiti applikabbli
            
            
               Tabella A
            
            
                     
                        Suġġett, Artikolu
                     
                  
                  
                     
                        Rekwiżiti ta’ konformità
                     
                  
                  
                     
                        Bidu tal-applikazzjoni
                     
                  
               
                     
                        Eżamijiet prattiċi, Artikolu 17(4)
                     
                  
                  
                     
                        ES-QIN 2018, speċifikament bir-Riżoluzzjonijiet 2018-II-9, 2018-II-10, 2018-II-11, 2018-II-12, 2018-II-13 tas-CESNI
                     
                  
                  
                     
                        18/01/2022
                     
                  
               
                     
                        Approvazzjoni tas-simulaturi, Artikolu 21(2)
                     
                  
                  
                     
                        ES-QIN 2018, speċifikament bir-Riżoluzzjonijiet 2018-II-14 u 2018-II-15 tas-CESNI
                     
                  
                  
                     
                        18/01/2022
                     
                  
               
                     
                        Karatteristiċi u kundizzjonijiet tal-użu tar-reġistri, Artikolu 25(2)
                     
                  
                  
                     
                  
                  
                     
                  
               
               Tabella B
            
            
                     
                        Entrata
                     
                  
                  
                     
                        Rekwiżiti essenzjali ta’ kompetenza
                     
                  
                  
                     
                        Rekwiżiti ta’ konformità
                     
                  
                  
                     
                        Bidu tal-applikazzjoni
                     
                  
               
                     
                        1
                     
                  
                  
                     
                        Rekwiżiti essenzjali ta’ kompetenza fil-livell operazzjonali 
                     
                  
                  
                     
                        ES-QIN 2018, speċifikament bir-Riżoluzzjoni 2018-II-3 tas-CESNI 
                     
                  
                  
                     
                        18/01/2022
                     
                  
               
                     
                        2
                     
                  
                  
                     
                        Rekwiżiti essenzjali ta’ kompetenza fil-livell maniġerjali 
                     
                  
                  
                     
                        ES-QIN 2018, speċifikament bir-Riżoluzzjoni 2018-II-4 tas-CESNI
                     
                  
                  
                     
                        18/01/2022
                     
                  
               
                     
                        3
                     
                  
                  
                     
                        Rekwiżiti ta’ kompetenza essenzjali għal awtorizzazzjonijiet speċifiċi
                     
                  
                  
                     
                  
                  
                     
                  
               
                     
                        3.1
                     
                  
                  
                     
                        Tbaħħir fuq passaġġi fuq l-ilma interni b’karattru marittimu
                     
                  
                  
                     
                        ES-QIN 2018, speċifikament bir-Riżoluzzjoni 2018-II-6 tas-CESNI
                     
                  
                  
                     
                        18/01/2022
                     
                  
               
                     
                        3.2
                     
                  
                  
                     
                        Navigazzjoni bir-radar
                     
                  
                  
                     
                        ES-QIN 2018, speċifikament bir-Riżoluzzjoni 2018-II-7 tas-CESNI
                     
                  
                  
                     
                        18/01/2022
                     
                  
               
                     
                        4
                     
                  
                  
                     
                        Rekwiżiti ta’ kompetenza essenzjali għal operazzjonijiet speċifiċi
                     
                  
                  
                     
                  
                  
                     
                  
               
                     
                        4.1
                     
                  
                  
                     
                        Espert fin-navigazzjoni tal-passiġġieri
                     
                  
                  
                     
                        ES-QIN 2018, speċifikament bir-Riżoluzzjoni 2018-II-5 tas-CESNI
                     
                  
                  
                     
                        18/01/2022
                     
                  
               
                     
                        4.2
                     
                  
                  
                     
                        Espert tal-gass naturali likwifikat (LNG)
                     
                  
                  
                     
                        ES-QIN 2018, speċifikament bir-Riżoluzzjoni 2018-II-8 tas-CESNI
                     
                  
                  
                     
                        18/01/2022
                     
                  
               
               Tabella C
            
            
                     
                        Rekwiżiti essenzjali dwar l-istat mediku
                     
                  
                  
                     
                        Rekwiżiti ta’ konformità
                     
                  
                  
                     
                        Bidu tal-applikazzjoni
                     
                  
               
                     
                        Eżami tal-istat mediku
                     
                  
                  
                     
                        ES-QIN 2018, speċifikament bir-Riżoluzzjoni 2018-II-2 tas-CESNI
                     
                  
                  
                     
                        18/01/2022.
                     
                  
               
               ”